কমিশন সচিবালয়ের সংশ্লিষ্ট কর্মকর্তারা জানান, গত নির্বাচনে প্রিসাইডিং অফিসারদের ভাতা ছিল তিন হাজার টাকা করে। এবার তা চার হাজার টাকা করা হয়েছে। সহকারী প্রিসাইডিং অফিসারদের ভাতা ছিল দুই হাজার টাকা করে। এবার করা হয়েছে তিন হাজার টাকা। পোলিং অফিসারদের ভাতা ছিল দেড় হাজার টাকা করে। এবার তা দুই হাজার টাকা করা হয়েছে। ভোটকেন্দ্রে মালামাল পরিবহনের ব্যয় ছিল দুই হাজার টাকা করে। এবার তা তিন হাজার টাকা করা হয়েছে। ভোটকেন্দ্রের বেষ্টনী, অস্থায়ী ভোটকেন্দ্র ও অস্থায়ী ভোটকক্ষ স্থাপনের ব্যয় বেড়েছে প্রায় দ্বিগুণ।